Diari Oficial de la Generalitat Valenciana


Sumari del DOGV 3596, del 04-10-1999 (1999/8297)

ACORD de 17 de setembre de 1999, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Segorbe.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3596

Data del DOGV
:   04-10-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/8297


Data del document
:   17-09-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Segorbe
    * administració local
    * expropiació

ACORD de 17 de setembre de 1999, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Segorbe. [1999/A8297]
  
El Govern Valencià, en la reunió del dia 17 de setembre de 1999, adoptà l'acord següent:
  
L'Ajuntament de Segorbe, després de l'aprovació del projecte d'obres i el compliment dels requisits legals, sol·licità la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'urbanització i jardí de la zona verda al carrer Argen.
  
Aquesta declaració d'ocupació urgent es justifica per les raons següents:
  
- La urgència d'habilitar una zona d'esplai a l'accés de la font Argen, la qual confronta amb la finca a expropiar, finca que es troba en l'actualitat sense reunir les condicions de salubritat i ornament necessaris.
  
- D'altra banda, es tracta d'aconseguir un espai que permeta el trasllat d'un transformador d'energia elèctrica situat sobre la muralla medieval de Segorbe, declarada bé d'interés cultural.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals presentaren al·legacions que han sigut resoltes pel ple de la corporació. En l'expedient consten l'aprovació del projecte d'obres, l'acta de replantejament i retenció de crèdit.
  
Per tot això, fent ús de facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Segorbe per a l'execució del projecte d'urbanització i jardí de la zona verda en el carrer Argen.
  
Relació de béns afectats
  
Propietari: senyor Francisco i senyor Manuel Martínez Clausich.
  
Ubicació: carrer Argen.
  
Superfície afectada: 684 metres quadrats.
  
Límits: nord: font d'Argen; sud: carrer Argen; est: camí d'accés al carrer Argen; i oest: família Amorós, abans Marcelo Monzonís.
  
Propietari: Germans Martínez Clausich.
  
Títol: per herència.
  
Inscripció: inscrita en el Registre de la Propietat de Segorbe, finca número 2.453 duplicat, tom 150, llibre 61, lliure de càrregues.
  
El present acord s'haurà de publicar en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, per tal que les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant, les al·legacions a l'únic efecte d'esmenar possibles errades en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c de la Llei 30/1992, de 26 de novembre. Les persones interessades podran interposar els recursos següents:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà en què es publique l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si de cas, contra la desestimació presumpta d'aquest pel transcurs d'un mes, es podrà interposar recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer estiga resolt expressament o s'haja produït la desestimació presumpta pel transcurs d'un mes, segons que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/1988, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que els interessats puguen exercitar qualsevol altra via que estimen oportuna.
  
València, 17 de setembre de 1999
  
El conseller secretari del Govern Valencià,